
Nutraukti Kilnojamojo turto patikėjimo teisės sutartį Nr. 1258 (registruota DVS „@vilys“ 2021-02-08 Nr. SŽ-167), sudarytą 2021 m. vasario 5 d. ir Kilnojamojo turto patikėjimo teisės sutartį  Nr. 631 (registruota DVS „@vilys“ 2022-01-20 Nr. SŽ-88), sudarytą 2022 m. sausio 19 d. su UAB „Saulės dominija“ šalių susitarimu ir pripažinti netekusiais galios Šiaulių miesto savivaldybės tarybos 2020 m. gruodžio 22 d. sprendimą Nr. T-470 „Dėl viešųjų tualetų perdavimo patikėjimo teisės sutartimi UAB „Saulės dominija“ ir 2021 m. spalio 14 d. sprendimą Nr. T-426 „Dėl viešojo tualeto perdavimo patikėjimo teisės sutartimi UAB „Saulės dominija.

Turto valdymą ir disponavimą apsprendžia  Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. 
Numatomos naujo teisinio reglamentavimo nuostatos.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi numatoma, kad kai kitiems juridiniams asmenims savivaldybių turtas patikėjimo teise buvo perduotas pagal turto patikėjimo teisės sutartį, savivaldybių funkcijoms įgyvendinti, Savivaldybės institucija, sudariusi turto patikėjimo teisės sutartį, privalo prižiūrėti, kad turto patikėjimo teisės sutartis būtų tinkamai vykdoma.  Turto patikėjimo sutartis pasibaigia Civilinio kodekso nustatytais atvejais. Sutartį sudariusi savivaldybės institucija ar įstaiga privalo atsisakyti patikėjimo sutarties vadovaudamasi Civilinio kodekso 6.967 straipsnio 1 dalies 5 punktu, jeigu juridinis asmuo (patikėtinis) nebegali (ar atsisako) įgyvendinti savivaldybių funkcijų, kurioms įgyvendinti pagal turto patikėjimo sutartį buvo perduotas savivaldybės turtas.
Paaiškiname, kad rekonstruojant Prisikėlimo aikštę, buvo įsigyti du viešieji tualetai: vienos kabinos (įsigijimo vertė 69 912,99 Eur) ir dviejų kabinų (įsigijimo vertė 110 343,86 Eur). Naujai įsigyti tualetai – automatizuoti su programa valdoma įranga bei funkcijomis. Šiaulių miesto savivaldybės tarybos 2020 m. gruodžio 12 d. sprendimu Nr. T-470 Šiaulių miesto savivaldybei nuosavybės teise priklausantis ilgalaikis turtas – automatizuoti viešieji tualetai: vienos kabinos, pastatytas Vasario 16-osios g. 61, Šiauliuose, ir dviejų kabinų, pastatytas Varpo gatvėje prie Šiaulių valstybinės kolegijos buvo perduoti penkeriems metams, uždarajai akcinei bendrovei „Saulės dominija“ pagal turto patikėjimo teisės sutartį savarankiškosioms savivaldybės funkcijoms – sanitarijos ir higienos taisyklių tvirtinimui ir jų laikymosi kontrolės organizavimui, švaros ir tvarkos viešose vietose užtikrinimui – įgyvendinti.  Su UAB „Saulės dominija“ buvo sudaryta notarinė turto patikėjimo teisės sutartis (20221-02-05 notarinė reg. Nr. 1258, 20221-05-08 reg. Nr. SŽ-167). Turto patikėtiniui viešieji tualetai buvo perduoti priežiūrai ir administravimui organizuoti. 
Rekonstruojant Centrinį Šiaulių miesto parką, esantį Žemaitės g. 70B, Šiauliuose, 2021 m. buvo įsigytas vienos kabinos viešasis tualetas (įsigijimo vertė 67 412,73 Eur). Naujai įsigytas viešasis tualetas – automatizuotas su programa valdoma įranga bei funkcijomis. 2021 m. spalio 14 d. Šiaulių miesto savivaldybės taryba priėmė sprendimą (sprendimo Nr. T-426) perduoti dešimčiai metų Šiaulių miesto savivaldybei nuosavybės teise priklausantį ilgalaikį turtą – vienos kabinos automatizuotą viešąjį tualetą, pastatytą Žemaitės g. 70B, Šiauliuose, uždarajai akcinei bendrovei „Saulės dominija“ pagal turto patikėjimo teisės sutartį savarankiškosioms savivaldybės funkcijoms – sanitarijos ir higienos taisyklių tvirtinimui ir jų laikymosi kontrolės organizavimui, švaros ir tvarkos viešose vietose užtikrinimui – įgyvendinti.  2022 m. sausio 19 d. su UAB „Saulės dominija“ buvo sudaryta notarinė Kilnojamojo turto patikėjimo teisės  sutartis (2022-01-19 notarinė reg. Nr. 631, 2022-01-20 reg Nr. SŽ-88). Turto patikėtiniui viešasis tualetas perduotas priežiūrai ir administravimui organizuoti. 
Po UAB „Saulės dominija“ reorganizacijos procedūrų 2023 m. sausio 4 d. UAB „Šiaulių gatvių apšvietimas“ perėmė visas UAB „Saulės dominija“ teises ir pareigas, taip pat 2021 m. vasario 5 d. Kilnojamojo turto patikėjimo teisės sutartį (notarinio registro Nr. 1258) ir  2022 m. sausio 19 d. Kilnojamojo turto patikėjimo teisės sutartį (notarinis registro Nr. 631), pagal kurias UAB „Šiaulių gatvių apšvietimas“ patikėjimo teise valdo:
.	vienos kabinos viešąjį tualetą su vidaus vandentiekio įrengimu, pastatytą Vasario 16-osios g. 61, (įsigijimo vertė 69 912,99 Eur); 
.	dviejų kabinų viešąjį tualetą su vidaus vandentiekio įrengimu, pastatytą Varpo g. prie Šiaulių valstybinės kolegijos (įsigijimo vertė 110 343,86 Eur);
.	 vienos kabinos viešojo automatizuoto tualetą, (įsigijimo vertė 67 412,73 Eur), pastatytą Šiaulių miesto centriniame parke, esančiame Žemaitės g. 70B, Šiauliuose. 
UAB „Šiaulių gatvių apšvietimas“ 2023 m. rugsėjo 27 d. kreipėsi į Šiaulių miesto savivaldybės administraciją su prašymu (rašto Nr. G-7367/SR-468) nutraukti 2021 m. vasario 5 d. (notarinio registro Nr. 1258) ir  2022 m. sausio 19 d. (notarinis registro Nr. 631),  su UAB „Saulės dominija“ sudarytas notarines Kilnojamojo turto patikėjimo teisės sutartis. UAB „Šiaulių gatvių apšvietimas“ prašymas teiktas nagrinėti į Šiaulių miesto savivaldybės administracijos Negyvenamųjų pastatų, patalpų ir statinių skirstymo komisiją. Negyvenamųjų pastatų, patalpų ir statinių skirstymo komisija 2023 m. spalio 26 d. vykusio posėdžio metu pritarė Kilnojamojo turto patikėjimo teisės sutarčių nutraukimui (2023-10-30 protokolas VAK‑571).
Priėmus sprendimą, galimos pasekmės (tiek teigiamos, tiek neigiamos).
Pasekmės teigiamos – planuojama, kad sumažės išlaidos viešųjų tualetų priežiūrai apie 416,21 eur per mėn.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimo projekto įgyvendinimui lėšos: bus reikalingos notaro paslaugoms apmokėti (iki 200 eurų) ir viešojo tualeto priežiūros išlaidoms apmokėti. UAB „Šiaulių gatvių apšvietimas“ atlikdamas vienos kabinos viešojo tualeto su vidaus vandentiekio įrengimu, pastatyto Vasario 16-osios g. 61; dviejų kabinų viešojo tualeto su vidaus vandentiekio įrengimu, pastatyto Varpo g. prie Šiaulių valstybinės kolegijos; vienos kabinos viešojo automatizuoto tualetą, pastatyto Šiaulių miesto centriniame parke, esančiame Žemaitės g. 70B, (toliau – Viešieji tualetai) priežiūrą (Viešųjų tualetų plotas ~ 23.04 kv. m.), vidutiniškai patirdavo 3 399,20 eur išlaidų per mėn. (1 kv. m. – 147.53 eur).  Planuojama, kad Viešųjų tualetų priežiūra bus perduota UAB „Corpus A“. Bendrovė šiuo metu atlieka viešųjų tualetų priežiūros paslaugą Šiaulių mieste. Planuojama, kad per mėnesį Viešųjų tualetų priežiūros išlaidos sudarys 2 982,99 eur (1 kv.m. – 129,47 eur). Viešųjų tualetų priežiūros išlaidos gali keistis atsižvelgiant į Viešųjų tualetų veikimo laiką ar kitas objektyvias priežastis, Viešųjų tualetų remonto darbai nevertinami.

Savivaldybės administracijos Turto valdymo  skyrius. Tiesioginė rengėja – Daiva Zeninienė, Turto valdymo skyriaus vyriausioji specialistė , tel. (8 41) 59 63 29. Projekto iniciatorius – Turto valdymo skyrius.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

